text: Kamp med fjerbolde i Grindsted
  06 februar 2014 kl. 16.53
  Den første serv blev sendt afsted ved middagstid og frem til søndag kæmper 129 spillere om DM titlerne i badminton. Det foregår i Grindsted, hvor spillet med fjerbolde er meget populært.
  Over 100 frivillige har knoklet for at få stævnet til virkelighed i Magion-centret, det nye idræts- og kulturcenter i Grindsted.
  To af dem er Mie Hovmøller og Margit Nielsen, som TV SYD fik til at vise sig rundt i dag.
  129 af de bedste badminton-spillere kommer til byen for at dyste om DM-guldet i forskellige rækker.
  Badminton er populært i Grindsted, selv om den bedste spiller fra byen må nøjes med en plads som nr. 9 blandt reserverne.
  